Charakteristika odrody
'Pantelejevska'
Rakytník rešetliakový 'Pantelejevská' je odroda pochádzajúca z Ruska. Vytvára stredne rastúci ker s rozložitou korunou, často s vetvami klesajúcimi pod tiažou plodov. Výhony sú rovné, hnedé, takmer beztrné. Listy sú strednej veľkosti, úzko kopijovité, svetlo zelené a majú rovnú čepeľ. Plody sú stredne veľké až veľké (1 cm). Sú predĺžene oválne, červeno-oranžové, jemne sladko kyselkasté (s vysokým obsahom vitamínu C). Plody sa hodia na rôzne spôsoby spracovania. Dozrievajú v druhej polovici júla. Prednosťou tejto odrody sú pomerne veľké plody a vysoká úrodnosť. Odroda je vhodná aj pre malé záhradky. K lepšiemu opeleniu je treba zakúpiť aj samčiu rastlinu. Je to nenáročná a odolná odroda voči chorobám a hodí sa pre všetky spôsoby použitia.